wickkiey/tamil-wikipedia-chunked huggingface dataset:
# திருப்பத்தூர் இலக்கியத் திருவிழா 2022

**திருப்பத்தூர் இலக்கியத் திருவிழா 2022** (*Tirupathur literature Festival 2022*) இந்திய மாநிலமான தமிழ்நாட்டின் புதிய மாவட்டமான திருப்பத்தூரில் முதன் முறையாக நடைபெற்றது. திருப்பத்தூர் மாவட்ட நிர்வாகமும் திருப்பத்தூர் கலை இலக்கியக் கழகமும் இணைந்து இந்நிகழ்ச்சிக்கு ஏற்பாடு செய்தன.  
திருப்பத்தூர் நகரிலுள்ள தூயநெஞ்சக் கல்லூரியில் 2022 ஆம் ஆண்டு ஏப்ரல் மாதம் 2-ஆம் தேதி முதல் 9-ஆம் தேதி வரை விழா நடைபெற்றது. இலக்கியத் திருவிழாவாகவும், புத்தக கண்காட்சியாகவும் நடைபெற்ற இவ்விழாவில் முக்கிய தமிழ் வெளியீடு நிறுவனங்கள் 54 அரங்குகளை அமைத்திருந்தன. எழுத்தாளர்கள், கவிஞர்கள், உரையாளர்கள், இயக்குநர்கள், சமூகச் செயற்பாட்டாளர்கள் என 42 இலக்கியஆளுமைகள் சிறப்பு விருந்தினர்களாகப் பங்கேற்று விழாவை சிறப்பித்தனர். இருநூற்றுக்கும் மேற்பட்ட பதிப்பகங்களின் இலட்சத்திற்கும் மேற்பட்ட புத்தகங்கள் புத்தகக் கண்காட்சியில் இடம்பெற்றன. இலக்கியத் திருவிழா பணிகளை திருப்பத்தூர் மாவட்ட ஆட்சித்தலைவர் அமர் குஷ்வாஹா ஒருங்கிணைத்து முக்கியப் பங்கு வகித்தார்.  
கிராமப்புற மாணவர்களையும் ஊக்குவிக்கும் வகையில்,கண்காட்சிக்கும் திருவிழாவுக்கும் நுழைவு இலவசமாக அனுமதிக்கப்பட்டது. நிகழ்வு தினமும் மாலை 3 மணி முதல் இரவு 7 மணி வரை நடைபெற்றது. ஒரு சாதாரண புத்தகக் கண்காட்சியாக அல்லாமல் ஆகச் சிறந்த இலக்கிய ஆளுமைகளின் ஊடாடும் குழு விவாதங்கள் மற்றும் பிற போட்டிகள் என பன்முகத்தன்மை கொண்டஓர் இலக்கியத் திருவிழாவாக நடந்து முடிந்தது. செய்ப்பூர் இலக்கியத் திருவிழாவால் ஈர்க்கப்பட்டதே திருப்பத்தூர் இலக்கிய விழா என்று மாவட்ட ஆட்சியர் அமர் குசுவாகா தனது உரையின்போது தெரிவித்தார்.  
20 பேர் கொண்ட உள்ளகக்குழுவும், 50 பேர் கொண்ட பொதுக் குழுவும் விருந்தினர்களாக அழைக்க வேண்டிய இலக்கிய ஆளுமைகள் மற்றும் தலைப்புகள் குறித்து முடிவு செய்தன. தமிழ் இலக்கியத்தை மட்டுமே மையமாகக் கொண்டதாக விழா அமைய வேண்டும் என்பதில் கவனம் செலுத்தப்பட்டது. விழா நாட்களில் மூன்று பேர் கொண்ட விருந்தினர் குழு முதல் 20 நிமிடங்களுக்கு ஒரு தலைப்பில் அறிமுக உரையை நிகழ்த்தின. பின்னர் பார்வையாளர்களின் கேள்விகளுக்கு இக்குழுவினர் பதிலளித்தனர். சிறந்த கேள்விகளுக்கு விருதும் வழங்கப்பட்டது. தினசரி நிகழ்வுகள் அனைத்தும் இப்போக்கில் நடைபெற்றன.  
ஒவ்வொரு நாளும் இரண்டு குழு விவாதங்கள் நடத்தப்பட்டன. முக்கிய எழுத்தாளர்கள் பங்கேற்றனர்.நவீனதமிழ் இலக்கியத்தில் விழாகவனம் செலுத்தியது. பெண்கள் அதிகாரம், சுற்றுச்சூழல், மனித உரிமைகள், வரலாறு, கலை மற்றும் கலாச்சாரம், சிறுவர் இலக்கியம் உள்ளிட்ட பல்வேறு தலைப்புகள் விவாதிக்கப்பட்டன.
ஜெயமோகன், பவா செல்லத்துரை, பெருமாள் முருகன், பாரதி கிருஷ்ணகுமார், அழகிய பெரியவன், ஆண்டாள் பிரியதர்ஷினி, கவிஞர் தி.மு.அப்துல் காதர், இளம்பிறை, ச.விஜயலட்சுமி, கே.வி.ஜெயசிறீ, சுகிர்தராணி, சல்மா, மனுஷ்யபுத்திரன், சமஸ், மு.முருகேஷ், கம்பீரன், இராசி அழகப்பன், தேவேந்திர பூபதி, இயக்குநர் பாஸ்கர் சக்தி போன்ற முக்கிய எழுத்தாளர்கள் பங்கேற்றனர்.
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 2

#### தொடக்க விழா

2022 ஆம் ஆண்டு ஏப்ரல் மாதம் 2 ஆம் தேதியன்று எழுத்தாளர் ஜெயமோகன் திருப்பத்தூர் இலக்கியவிழாவையும் புத்தக் கண்காட்சியையும் தொடங்கிவைத்து சிறப்புரை நிகழ்த்தினார். தனது உரையில் இவர் திருப்பத்தூர் பகுதியின் எழுத்தாளர்களான மு.வரதராசன், மு. குலசேகரன், யாழன் ஆதி, சிறீநேசன் உள்ளிட்டவர்களை முன்னிறுத்தி நினைவுகூர்ந்தார். மரபிலக்கியம் மற்றும் நவீன இலக்கியம் இடையேயான வேறுபாடுகளை விளக்கிப் பேசினார். சூழியல் குறித்து மருத்துவர் டி.ஆர்.செந்தில் எழுதிய ‘இறுதியாய் ஒரு வார்த்தை உங்களோடு’ என்ற நூலும், மருத்துவர் விக்ரம் குமார் எழுதிய ‘பழமிருக்க பயமேன்’ என்ற நூலும் விழாவில் வெளியிடப்பட்டன.
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 2

#### அமர்வு 1

; தலைப்பு - இலக்கியத்தின் வளர்ச்சி-தற்காலமும் எதிர்காலமும்
- எழுத்தாளர் பெருமாள் முருகன்
- எழுத்தாளர் பா. தேவேந்திர பூபதி
- எழுத்தாள அழகிய பெரியவன்
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 3

#### அமர்வு 2

; தலைப்பு - பெண் மேம்பாடும் இலக்கியமும்
- எழுத்தாளர் ஆண்டாள் பிரியதர்ஷினி
- கவிஞர் இளம்பிறை
- எழுத்தாளர் ச விஜயலட்சுமி
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 3

#### அமர்வு 3

; தலைப்பு - பெண் எழுத்தும் பெண் எழுத்தாளர்களும்
- கவிஞர் சல்மா
- மொழிபெயர்ப்பாளர் கே. வி. ஜெயசிறீ
- கவிஞர் சுகிர்தராணி
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 4

#### அமர்வு 4

; தலைப்பு - சூழலியலும் நாமும்
- சூழலியலாளர் சுந்தரராஜன்
- எழுத்தாளர் நக்கீரன்
- கவிஞர் ஜெயபாஸ்கரன்
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 4

#### அமர்வு 5

; தலைப்பு - திறன் பேசிகளிலிருந்து புத்தகத்திற்கு
- கவிஞர் மனுஷ்யப்புத்திரன்
- எழுத்தாளர் பாமரன்
- வழக்கறிஞர் அருண்மொழி
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 5

#### அமர்வு 6

; தலைப்பு - கதை எழுதுதல் - கதை சொல்லுதல்
- எழுத்தாளர் பவா செல்லத்துரை
- பேராசிரியர் சு. வேணுகோபால்
- இயக்குநர் பாஸ்கர் சக்தி
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 5

#### அமர்வு 7

; தலைப்பு - கட்டுரை எழுத்து – ஊடகம்
- எழுத்தாளர் அ. ராமசாமி
- எழுத்தாளர் சமஸ்
- எழுத்தாளர் பழ அதியமான்
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 6

#### அமர்வு 8

; தலைப்பு - இலக்கியத்தில் மனித விழுமியங்கள்
- இயக்குநர் பாரதி கிருஷ்ணகுமார்
- கவிஞர் யாழன் ஆதி
- பேராசிரியர் விமலா அண்ணாதுரை
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 6

#### அமர்வு 9

; தலைப்பு - மனித உரிமைகள் & இலக்கியம்
- கவிஞர் அப்துல் காதர்
- வழக்கறிஞர் ம.ஆ. சினேகா
- மனித உரிமை செயற்பாட்டாளர் டோக்ரா
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 7

#### அமர்வு 10

; தலைப்பு - அறிவியல் அடிப்படையிலான இலக்கியம்
- ஆயிஷா இரா நடராஜன்
- எழுத்தாளர் தமிழ்மகன்
- விஞ்ஞானி நெல்லை சு. முத்து
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 7

#### அமர்வு 11

; தலைப்பு - இலக்கியத்தில் வரலாறு, கலை மற்றும் பண்பாடு
- பேராசியர் மு ராமசாமி
- பேராசிரியர் பக்தவத்சல பாரதி
- ஆய்வாளர் மனோன்மணி
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 8

#### அமர்வு 12

; தலைப்பு - ஒடுக்கப்பட்டோர் இலக்கியம்
- வழக்கறிஞர் ச. பாலமுருகன்
- எழுத்தாளர் கரன் கார்க்கி
- எழுத்தாளர் கல்கி சுப்பிரமணியம்
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 8

#### அமர்வு 13

; தலைப்பு - இலக்கியமும் திரைப்படமும்
- கவிஞர் அறிவுமதி
- இயக்குநர் ஞான ராஜசேகரன்
- இயக்குநர் சந்திரா தங்கராஜ்
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 9

#### அமர்வு 14

; தலைப்பு - சிறார் இலக்கியம்
- கவிஞர் ராசி அழகப்பன்
- எழுத்தாளர் கம்பீரன்
- கவிஞர் மு. முருகேஷ்
# திருப்பத்தூர் இலக்கியத் திருவிழா 2022

## இலக்கியத் திருவிழா நிகழ்வுகள்

### ஏப்ரல் 9

#### நிறைவு விழா

திருப்பத்தூர் இலக்கியத் திருவிழாவின் நிறைவு நிகழ்ச்சியில், புத்தகக் கண்காட்சியில் புத்தகம் வாங்கியவர்களை ஊக்குவிக்கும் விதமாக வாசகர்களுக்கு புத்தக நேசர், புத்தகக் காவலர், புத்தகக் காதலர், புத்தகச் சோலை போன்ற பலவிருதுகள் வழங்கப்பட்டன. திருப்பத்தூர் மாவட்டத்தைச் சேர்ந்த எழுத்தாளர்களுக்கு மாவட்ட ஆட்சித்தலைவர் நினைவுப் பரிசும் சான்றிதழ்களும் வழங்கி கௌரவித்தார்.
# திருப்பத்தூர் இலக்கியத் திருவிழா 2022

## காவல்துறை அரங்கு

திருப்பத்தூர் தூய நெஞ்சக் கல்லூரியில் நடைபெற்ற இலக்கியத் திருவிழாவில் காவல் துறை சார்பாக தனி அரங்கு அமைக்கப்பட்டு அதில் தமிழ்நாடு காவல் துறையால் உருவாக்கப்பட்ட காவல் உதவி செயலி குறித்து பார்வையாளர்கள் மற்றும் பொதுமக்களுக்கு விழிப்புணர்வு ஏற்படுத்தப்பட்டது. செயலியை பதிவிறக்கம் செய்யும் வழிமுறைகள் குறித்தும் செயலியின் பயன்பாடுகள் குறித்தும் காவலர்கள் விளக்கமளித்தனர்.
# கிரிதலே நீர்த்தேக்கம்

**கிரித்தலை நீர்த்தேக்கம்** மின்னேரியாவில் உள்ள ஒரு நீர்த்தேக்கம் ஆகும். இது இரண்டாம் அக்போ மன்னரால் (608-618) கட்டப்பட்டது. பெரிய பராக்கிரமபாகு (1153–1186) மன்னரால் இந்த குளம் புதுப்பிக்கப்பட்டதாக நம்பப்படுகிறது. பின்னர், காலனித்துவ காலத்தில் 1905, 1942 மற்றும் 1952 ஆகிய ஆண்டுகளில் புதுப்பிக்கப்பட்டது.  
இடைக்கால தலைநகரான பொலன்னறுவையின் ஆட்சியின் போது கிரிதலே குளம் இலங்கையின் ஆழமான குளமாக கருதப்பட்டது.
# ஜெராய் மலை

**ஜெராய் மலை** (மலாய்: *Gunung Jerai*; ஆங்கிலம்: *Mount Jerai* சீனம்: 日莱峰) என்பது மலேசியா; கெடா மாநிலத்தில் அமைந்துள்ள ஒரு மலை. மலேசியாவின் மலை வாழ்விடங்களில் ஒன்றாகக் கருதப்படும் இந்த மலை, முன்பு **கடாரத்தின் சிகரம்** (ஆங்கிலம்: *Kedah Peak*) என்று புகழப்பட்டது.  
இந்த மலையின் உயரம் 3,854 அடி (1,175 மீ). கெடா மாநிலத்தின் கோலா மூடா மாவட்டம் மற்றும் யான் மாவட்டம் ஆகிய மாவட்டங்களின் எல்லையில் உள்ளது. இந்த மலை பாரிய சுண்ணாம்புக் கற்களால் ஆனது. இந்த மலையின் சுற்றியுள்ள பகுதிகள்; புவியியல் தன்மைகளில் இருந்து தனிப்பட்டத் தன்மைகளில் அமைந்துள்ளன.
# ஜெராய் மலை

## வரலாறு

### ஜெராய் மலையின் வரலாறு

கெடாவின் வரலாறும் ஜெராய் மலையின் வரலாறும், மாறன் மகாவம்சன் காலத்தில் இருந்து தொடங்குகின்றன. மாறன் மகாவம்சனை, மேரோங் மகாவங்சா *(Merong Mahawangsa)* என்று கெடாவின் வரலாற்றுப் பதிவேடுகள் *(Kedah Annals)* சான்று கூறுகின்றன.  
மாறன் மகாவம்சன் என்பவர் தென்னிந்தியா நாகப்பட்டினத்தில் இருந்து கெடாவிற்கு வந்தவர். கெடா ஆட்சியை *(Kedah kingdom - Kadaram)* உருவாக்கியவர்.  
மாறன் மகாவம்சனுக்கு நான்கு பிள்ளைகள். மூத்தவர் மாறன் மகா பூதிசன் *(Merong Mahapudisat).* இரண்டாவது மகன் கஞ்சில் சார்ஜுனா *(Ganjil Sarjuna).* மூன்றாவது மகன் ஸ்ரீ மகாவங்சன் *(Seri Mahawangsa)*. கடைசியாக ஒரே மகள். அவருடைய பெயர் ராஜா புத்திரி இந்திரவம்சன் *(Raja Puteri Sri Indrawangsa)*.
# ஜெராய் மலை

## வரலாறு

### மாறன் மகா பூதிசன்

மாறன் மகாவம்சனுக்குப் பிறகு அவருடைய மகன் மாறன் மகா பூதிசன் கெடாவின் அரசரானார். இவருக்குப் பிறகு இவரின் தம்பி கஞ்சில் சார்ஜுனா கெடாவின் அரச பொறுப்பை ஏற்றுக் கொண்டார். இவர் தான் இலங்காசுகத்தைத் தோற்றுவித்தவர். கஞ்சில் சார்ஜுனா இறந்த பின்னர் அவரின் தம்பி ஸ்ரீ மகாவங்சன், லங்காசுகத்தின் அரசரானார்.  
ஸ்ரீ மகாவங்சனுக்குப் பின்னர் இவரின் தங்கை ராஜா புத்திரி இந்திரவம்சன் என்பவர் இலங்காசுகத்தின் அரசியானார்.  
கெடாவிற்கும் தென் தாய்லாந்திற்கும் இடைப்பட்ட நிலப் பகுதியைப் பட்டாணி என்று அழைத்தார்கள். பட்டாணி எனும் பெயரில் இருந்து தான் சுங்கை பட்டாணி எனும் இப்போதைய நகரத்தின் பெயரும் உருவானது.
# ஜெராய் மலை

## வரலாறு

### ராஜா புத்திரி இந்திரவம்சன்

இந்தப் பட்டாணி நிலப் பகுதிக்கும் ராஜா புத்திரி இந்திரவம்சன் தான் அரசியாக இருந்தார். கெடா வரலாற்றில் இவர் தான் முதல் பெண் ஆட்சியாளர்..  
இவருடைய வழக்கத்திற்கு மாறான செயல்பாடுகளினால் அரியணையில் இருந்து விலக்கப் பட்டார். இவர் ஜெராய் மலையில் அடைக்கலம் அடைந்தார். அங்கே வெகு காலம் தனிமையில் வாழ்ந்தார். இவர் ஒரு தாய்லாந்துப் பெண்ணைத் திருமணம் செய்து கொண்டார். இவருக்கு ஒரு மகன். பெயர் பரா ஓங் மகா பூதிசன் *(Phra Ong Mahapudisat).*
# ஜெராய் மலை

## வரலாறு

### பரா ஓங் மகா பூதிசன்

பரா ஓங் மகா பூதிசன் ஓர் அரசக் குடும்பத்தைச் சேர்ந்தவராக இருந்தும் அந்த விசயம் அவருக்கும் தெரியாமலேயே இருந்தது. இவர் ஜெராய் மலை அடிவாரத்தில் இருந்த ஒரு கிராமத்தில் தாயாருடன் வளர்ந்து வந்தார்.  
இந்தக் கட்டத்தில் ஜெராய் மலையில் அடைக்கலம் போன ஸ்ரீ மகா இந்திரவம்சன் அங்கேயே காலமானார். மலையில் இருந்து கீழே இறங்கி வவில்லை.
# யான் மாவட்டம்

**யான் மாவட்டம்** என்பது (மலாய்:*Daerah Yan*; ஆங்கிலம்:*Yan District*; சீனம்:铅县) மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.  
இந்த மாவட்டத்தின் வடக்கே கோத்தா ஸ்டார் மாவட்டம், வடகிழக்கில் பெண்டாங் மாவட்டம் மற்றும் தெற்கே கோலா மூடா மாவட்டம் ஆகிய மாவட்டங்கள் எல்லைகளாக உள்ளன.  
யான் மாவட்டம் மலாக்கா நீரிணையின் கடற்கரைப் பகுதியில் உள்ளது. இது கெடாவின் மிகச் சிறிய மாவட்டம் ஆகும். "யான் பெசார்" என்பது யான் மாவட்டத்தின் நிர்வாக நகரமாகும். காவல் நிலையங்கள், மாஜிஸ்திரேட் நீதிமன்றம், மாவட்ட அலுவலகம் மற்றும் நில அலுவலகம் போன்ற நிர்வாக வசதிகளைக் கொண்டது.
# யான் மாவட்டம்

## பொது

இந்த மாவட்டத்தில் சில இயற்கை நீர்வீழ்ச்சிகள் உள்ளன. செரி பெரிகி *(Seri Perigi),* தாங்கா கெனாரி *(Tangga Kenari),* தித்தி அயூன் *(Titi Hayun),* பத்து அம்பார் *(Batu Hampar),* புத்தரி மண்டி *(Puteri Mandi)* எனும் நீர்வீழ்ச்சிகள். ஜெராய் மலையில் இருந்து இந்த நீர்வீழ்ச்சிகள் அருவி எடுத்து வருகின்றன.  
கெடாவில் மிக உயரமான சிகரம் கொண்ட ஜெராய் மலை இந்த மாவட்டத்தில்தான் உள்ளது. 1242 மீட்டர்கள் (3,235 அடி) உயரம் கொண்டது. ஜெராய் மலையின் உச்சிக்கு தித்தி அயூன் நீர்வீழ்ச்சியின் வழியாகப் படிக்கட்டுகளின் மூலம் ஏறிச் செல்லலாம்.
# யான் மாவட்டம்

## வரலாறு

கெடா மாநிலத்தின் தென்பகுதியை மூடா ஆறு *(Sungai Muda)* இரண்டாகப் பிரித்துச் செல்கிறது. இந்தச் மூடா ஆற்றின் பெயரில் இருந்து தான் கோலா மூடா எனும் பெயர் வந்தது. இந்தச் மூடா ஆறு, மலாக்கா நீரிணையில் கலக்கும் இடத்தில் கம்போங் சுங்கை மூடா, கோத்தா கோலா மூடா எனும் மீன்பிடி கிராமங்கள் உள்ளன.  
மூடா ஆறு, மெர்போக் ஆறு *(Sungai Merbok)*, சுங்கை மாஸ் *(Sungai Mas)* போன்ற ஆறுகள் சங்கமிக்கும் இடத்தில் தான் மலாயாவின் பண்டைய கால நாகரிகங்கள் தோன்றி இருக்கலாம் எனும் கருத்து நிலவி வருகிறது
# யான் மாவட்டம்

## நிர்வாகப் பிரிவுகள்

யான் மாவட்டம் 5 முக்கிம்களாகப் பிரிக்கப்பட்டு உள்ளது.  
- துலாங் *(Dulang)*
- சாலா பெசார் *(Sala Besar)*
- சிங்கீர் *(Singkir)*
- சுங்கை டவுன் *(Sungai Daun)*
- யான் *(Yan)*
# லாங் ஹாய் குன்றுகள்

**லாங் ஹாய்** (*Long Hải Hills*) குன்றுகள் வியட்நாமின் பா ரியா-உங் டவ் மாகாணத்தில் லாங் டியன் மாவட்டத்தில் லாங் ஹாய்க்கு அருகிலுள்ள குன்றுகள் ஆகும்.  
வியட்நாம் போரின் போது, லாங் ஹீஸ் என்பது வியட் காங்கின் அடித்தளப் பகுதியாக இருந்தது, இது மின்ஹ் அணை இரகசிய மண்டலம் என்று அறியப்பட்டது. விசி டி445 பட்டாலியன் மற்றும் விசி சி25 லாங் டாட் மாவட்ட நிறுவனம் மலைகளை ஒரு விநியோகத்திற்கான மற்றும் நிறுத்தப் பகுதியாகப் பயன்படுத்தின. 1வது ஆஸ்திரேலிய பணிக்குழு, அதன் தந்திரோபாயப் பகுதியான புவோக் டுய் மாகாணத்தின் குன்றுகள் மற்றும் அதைச் சுற்றியுள்ள பகுதிகளில் பல நடவடிக்கைகளை மேற்கொண்டது. 1970 ஆம் ஆண்டில் பிப்ரவரியில் *ஹேமர்ஸ்லி நடவடிக்கைக்குப்* பிறகு டி445 ஐ திரும்பப் பெறும்படி கட்டாயப்படுத்தியது. 1971 ஆம் ஆண்டில் ஆஸ்திரேலிய மற்றும் நியூசிலாந்து துருப்புக்கள் வெளியேறத் தொடங்கியபோது, கம்யூனிச எதிர்ப்பு சக்திகளின் வலிமையைக் குறைத்துக்கொண்டு டி445 பட்டாலியன் மீண்டும் வலிமையைப் பெற முடிந்தது.  
இன்று இக்குன்றுகள் உள்ளூர் மக்களுக்கும், பள்ளி மாணவர்களுக்கும், சுற்றுலாப் பயணிகளுக்கும் பார்வையிடத் திறக்கப்பட்டுள்ளன. பார்வையாளர்கள் மலைகளில் ஏறி, வியட்காங் கோட்டையின் பதுங்கு குழிகள், சுரங்கங்கள் மற்றும் இடிபாடுகளைக் காணலாம். மேலே செல்லும் வழியில் மூன்றில் இரண்டு பங்கு தொலைவில் ஒரு கோயில் உள்ளது. அங்கு, போரில் இறந்த அனைத்து வியட்காங் வீரர்களின் பெயர்களும் பட்டியலிடப்பட்டுள்ளன.
# செபாஷ் செரீப்

**மியான் முகம்மது செபாஸ் செரீப்** (Mian Muhammad Shahbaz Sharif) (பஞ்சாபி மற்றும் , pronounced[miˈãːmʊˈɦəmːəd̪ ʃɛhˈbaːz ʃəˈriːf] ; பிறப்பு 23 செப்டம்பர் 1951) ஒரு பாக்கித்தானிய அரசியல்வாதியும் மற்றும் பாக்கித்தானின் பிரதம மந்திரியும் ஆவார். அவர் பாக்கித்தான் முஸ்லிம் லீக் (என்) இன் தற்போதைய தலைவர் ஆவார். முன்னதாக, அவர் தனது அரசியல் வாழ்க்கையில் மூன்று முறை பஞ்சாப் முதல்வராக பணியாற்றினார், பஞ்சாபின் முதல்வராக நீண்ட காலம் பதவி வகித்தவர்.  
செபாஸ் 1988 ஆம் ஆண்டில் பஞ்சாப் மாகாண சட்டமன்றத்திற்கும், 1990 ஆம் ஆண்டில் பாக்கித்தானின் தேசிய சட்டமன்றத்திற்கும் தேர்ந்தெடுக்கப்பட்டார் . அவர் மீண்டும் 1993 ஆம் ஆண்டில் பஞ்சாப் சட்டமன்றத்திற்கு தேர்ந்தெடுக்கப்பட்டதோடு எதிர்க்கட்சித் தலைவராகவும் நியமிக்கப்பட்டார் . அவர் முதல் முறையாக 1997 ஆம் ஆண்டில் முதல்வராக தேர்ந்தெடுக்கப்பட்டார். இவர் பஞ்சாப் முதல்வராக 20 பிப்ரவரி 1997 அன்று பதவியேற்றார். 1999 பாக்கித்தானிய ஆட்சிக் கவிழ்ப்புக்குப் பிறகு, செபாஸ் குடும்பத்துடன் சவுதி அரேபியாவில் பல ஆண்டுகளாக சுயமாக நாடு கடத்தப்பட்டார். 2007ஆம் ஆண்டில் பாக்கித்தானுக்குத் திரும்பினார். 2008 ஆம் ஆண்டு பாக்கித்தான் பொதுத் தேர்தலில் பஞ்சாப் மாகாணத்தில் பாக்கித்தான் முஸ்லிம் லீக் (என்) வெற்றி பெற்ற பிறகு, செபாஸ் இரண்டாவது முறையாக முதலமைச்சராக நியமிக்கப்பட்டார். அவர் 2013 ஆம் ஆண்டில் மூன்றாவது முறையாக பஞ்சாபின் முதலமைச்சராக தேர்ந்தெடுக்கப்பட்டார். 2018 பாக்கித்தான் பொதுத் தேர்தலில் அவரது கட்சி தோல்வியடையும் வரை அவரது பதவிக் காலத்தை வகித்தார். அவரது சகோதரர் நவாஸ் ஷெரீப் பதவியில் இருந்து தகுதி நீக்கம் செய்யப்பட்டதை அடுத்து அவர் பாகிஸ்தான் முஸ்லிம் லீக்-என் தலைவராக நியமிக்கப்பட்டார். 2018 தேர்தலுக்குப் பிறகு அவர் எதிர்க்கட்சித் தலைவராக நியமிக்கப்பட்டார்.  
டிசம்பர் 2019 இல், தேசிய பொறுப்புக்கூறல் பணியகம் (NAB) பணமோசடி செய்ததாக குற்றம் சாட்டி, செபாஸ் மற்றும் அவரது மகன் ஹம்சா ஷெரீப் ஆகியோருக்கு சொந்தமான 23 சொத்துக்களை முடக்கியது. 28 செப்டம்பர் 2020 அன்று, தேசிய பொறுப்புக்கூறல் பணியகம் லாகூர் உயர் நீதிமன்றத்தில் செபாஸை கைது செய்து பணமோசடி குற்றச்சாட்டின் பேரில் குற்றம் சாட்டினார். விசாரணை நிலுவையில் இருந்த நிலையில் அவர் சிறையில் அடைக்கப்பட்டார். 14 ஏப்ரல் 2021 அன்று, லாகூர் உயர்நீதிமன்றம் பணமோசடி வழக்கில் அவரை பிணையில் விடுவித்தது. 2020-2022 பாகிஸ்தான் அரசியல் நெருக்கடிகளுக்கு மத்தியில், இம்ரான் கானுக்கு எதிரான நம்பிக்கையில்லா தீர்மானத்திற்குப் பிறகு 11 ஏப்ரல் 2022 அன்று பிரதமராகத் தேர்ந்தெடுக்கப்பட்டார்.
# செபாஷ் செரீப்

## குடும்பம் மற்றும் தனிப்பட்ட வாழ்க்கை

### ஆரம்ப வாழ்க்கை மற்றும் கல்வி

செபாஸ் 1951 ஆம் ஆண்டு செப்டம்பர் 23 ஆம் நாள் பிறந்தார். இவர் பாக்கித்தானின் பஞ்சாப், லாகூரில் உள்ள பஞ்சாபி பேசும் காஷ்மீரி அரசியல் குடும்பமான செரீப் குடும்பத்தைச் சேர்ந்தவர். அவரது தந்தை, முஹம்மது ஷெரீப், ஒரு உயர்-நடுத்தர வர்க்க தொழிலதிபர் ஆவார். அவரது குடும்பம் காஷ்மீரில் உள்ள அனந்த்நாக்கில் இருந்து வணிகத்திற்காக குடிபெயர்ந்தது. இறுதியில் இருபதாம் நூற்றாண்டின் தொடக்கத்தில் பஞ்சாபின் அமிர்தசரஸ் மாவட்டத்தில் உள்ள ஜாதி உம்ரா கிராமத்தில் குடியேறியது. அவரது தாயின் குடும்பம் புல்வாமாவில் இருந்து வந்தது. 1947 ஆம் ஆண்டில் இந்தியா மற்றும் பாகிஸ்தான் விடுதலை பெற்றுப் பிரிந்ததைத் தொடர்ந்து, அவரது பெற்றோர் அமிர்தசரஸில் இருந்து லாகூருக்கு குடிபெயர்ந்தனர்.  
செபாஸ் லாகூரில் உள்ள அரசு கல்லூரி பல்கலைக்கழகத்தில் இளங்கலைப் பட்டம் பெற்றார்.  
பட்டம் பெற்ற பிறகு, அவர் தனது குடும்பத்திற்குச் சொந்தமான இட்டேபாக் குழுமத்தில் சேர்ந்தார். 1985 ஆம் ஆண்டில் லாகூர் வர்த்தக மற்றும் தொழில்துறையின் தலைவராக தேர்ந்தெடுக்கப்பட்டார்.
# செபாஷ் செரீப்

## குடும்பம் மற்றும் தனிப்பட்ட வாழ்க்கை

### குடும்பம்

அவருக்கு அப்பாஸ் ஷெரீப் மற்றும் நவாஸ் ஷெரீப் என்ற இரு சகோதரர்கள் உள்ளனர். பாக்கித்தானின் பிரதமராக மூன்று முறை தேர்ந்தெடுக்கப்பட்டவர் நவாஸ். அவரது மைத்துனர் குல்சூம் நவாஸ் ஷெரீப், பாகிஸ்தானின் முதல் பெண்மணியாக தொடர்ந்து மூன்று முறை பதவி வகித்தவர்.  
செபாஸ் 1973 ஆம் ஆண்டில் நுஸ்ரத் ஷெஹ்பாஸை மணந்தார். அவர்களுக்கு நான்கு குழந்தைகள் இருந்தனர்: சல்மான், ஹம்சா மற்றும் இரட்டை சகோதரிகள், ஜவேரியா மற்றும் ரபியா ஆகியோர் இவர்களின் குழந்தைகள் ஆவர்.  
2003 ஆம் ஆண்டில், செபாஸ் தனது இரண்டாவது மனைவி தெமினா துரானியை மணந்தார். அவர் லாகூரில் உள்ள அவரது மூதாதையர் வீட்டில், ரைவிண்ட் பேலஸில் வசிக்கிறார்.
# செபாஷ் செரீப்

## குடும்பம் மற்றும் தனிப்பட்ட வாழ்க்கை

### செல்வம்

செபாஸ் தொழில்ரீதியாக ஒரு தொழிலதிபர் ஆவார். இவர் பல மில்லியன் டாலர் சொத்து மதிப்புள்ள கூட்டு எஃகு நிறுவனமான இட்டேபாக் குழுமத்தை கூட்டாக நிர்வகிக்கிறார்.  
2013 ஆம் ஆண்டில், செபாஸ் தனது அண்ணன் நவாஸை விட ரூ. 336,900,000 ( US$2.1 ) ஐ விட அதிகம் கொண்டிருந்த பணக்காரர் என்பது குறிப்பிடத்தக்கது. ).
# செபாஷ் செரீப்

## அரசியல் வாழ்க்கை

### ஆரம்ப அரசியல் வாழ்க்கை

1988 பொதுத் தேர்தலில் இஸ்லாமிய ஜம்ஹூரி இத்தேஹாத் (JI) வேட்பாளராக PP-122 (லாகூர்-VII) தொகுதியில் இருந்து பஞ்சாப் மாகாண சட்டசபைக்கு தேர்ந்தெடுக்கப்பட்ட பிறகு செபாஸ் தனது அரசியல் வாழ்க்கையைத் தொடங்கினார். அவர் 22,372 வாக்குகள் பெற்று பாகிஸ்தான் மக்கள் கட்சியின் (பிபிபி) வேட்பாளரை தோற்கடித்தார். இருப்பினும் 1990 ஆம் ஆண்டில் சட்டமன்றங்கள் கலைக்கப்பட்டபோது அவரது பதவிக்காலம் முன்கூட்டியே முடிவடைந்தது.  
இவர் 1990 பொதுத் தேர்தலில் இஸ்லாமிய ஜம்ஹூரி இத்தேஹாத்தின் வேட்பாளராக PP-124 (லாகூர்-IX) தொகுதியில் இருந்து பஞ்சாப் மாகாண சட்டசபைக்கு மீண்டும் தேர்ந்தெடுக்கப்பட்டார். அவர் 26,408 வாக்குகளைப் பெற்று பாக்கித்தான் ஜனநாயகக் கூட்டணியின் (பிடிஏ) வேட்பாளரை தோற்கடித்தார். அதே தேர்தலில், அவர் ஐஜேஐ இன் வேட்பாளராக தேசிய சட்டமன்றத் தொகுதி-96 (லாகூர்-V) தொகுதியில் இருந்து பாகிஸ்தானின் தேசிய சட்டமன்றத்திற்கு தேர்ந்தெடுக்கப்பட்டார். அவர் 54,506 வாக்குகள் பெற்று ஜஹாங்கீர் படரை தோற்கடித்தார். அவர் தனது தேசிய சட்டமன்றத் தொகுதியைத் தக்கவைக்க மாகாண பஞ்சாப் சட்டமன்றத் தொகுதியை விட்டுக்கொடுத்தார். 1993 ஆம் ஆண்டில் சட்டமன்றங்கள் கலைக்கப்பட்டபோது அவரது பதவிக்காலம் முன்கூட்டியே முடிவடைந்தது.  
1993 பொதுத் தேர்தலில் பாகிஸ்தான் முஸ்லிம் லீக் (என்) வேட்பாளராக PP-125 (லாகூர்-X) தொகுதியில் இருந்து பஞ்சாப் மாகாண சட்டசபைக்கு மீண்டும் தேர்ந்தெடுக்கப்பட்டார். அவர் 28,068 வாக்குகள் பெற்று பிபிபி வேட்பாளரை தோற்கடித்தார். அதே தேர்தலில், அவர் பாக்கித்தான் முசுலீம் லீக்-(என்) இன் வேட்பாளராக தேசிய சட்டமன்றத்தொகுதி-96 (லாகூர்-V) தொகுதியில் இருந்து தேசிய சட்டமன்றத்திற்கு மீண்டும் தேர்ந்தெடுக்கப்பட்டார். அவர் 55,867 வாக்குகள் பெற்று யூசுப் சலாவுதீனை தோற்கடித்தார். அவர் தேசிய சட்டமன்றத் தொகுதியை காலி செய்து தனது மாகாண பஞ்சாப் சட்டமன்றத் தொகுதியைத் தக்க வைத்துக் கொண்டார். தேர்தலுக்குப் பிறகு, அவர் பஞ்சாப் மாகாண சட்டமன்றத்தில் எதிர்க்கட்சித் தலைவராகத் தேர்ந்தெடுக்கப்பட்டார். எதிர்க்கட்சித் தலைவராக இருந்தபோது, மருத்துவ சிகிச்சைக்காக சில ஆண்டுகள் இங்கிலாந்தில் இருந்தார். அவர் இல்லாத நிலையில், பஞ்சாப் சட்டமன்றத்தில் சௌத்ரி பெர்வைஸ் எலாஹி எதிர்கட்சியின் செயல் தலைவராக நியமிக்கப்பட்டார். பஞ்சாப் சட்டமன்ற உறுப்பினராகவும் எதிர்க்கட்சித் தலைவராகவும் இருந்த அவரது பதவிக்காலம் 1996 ஆம் ஆண்டு நவம்பர் மாதம் சட்டமன்றங்கள் கலைக்கப்பட்டபோது முன்கூட்டியே முடிவடைந்தது.
# செபாஷ் செரீப்

## அரசியல் வாழ்க்கை

### முதல் முறை பஞ்சாப் முதல்வராக பதவியேற்றார்

அவர் 1997 பொதுத் தேர்தலில் பாக்கித்தான் முசுலீம் லீக்-(என்) இன் வேட்பாளராக PP-125 (லாகூர்-X) தொகுதியில் இருந்து பஞ்சாப் மாகாண சட்டசபைக்கு மீண்டும் தேர்ந்தெடுக்கப்பட்டார். அவர் 25,013 வாக்குகள் பெற்று PPP வேட்பாளரை தோற்கடித்தார். அதே தேர்தலில், அவர் பாக்கித்தான் முசுலீம் லீக்-(என்) இன் வேட்பாளராக தேசிய சட்டமன்றத் தொகுதி-96 (லாகூர்-V) தொகுதியில் இருந்து தேசிய சட்டமன்றத்திற்கு மீண்டும் தேர்ந்தெடுக்கப்பட்டார். அவர் 47,614 வாக்குகள் பெற்று ஹனிப் ராமை தோற்கடித்தார். அவர் முதல் முறையாக பஞ்சாபின் முதல்வராக தேர்ந்தெடுக்கப்பட்டார் மற்றும் 20 பிப்ரவரி 1997 அன்று பஞ்சாபின் 13வது முதலமைச்சராக பதவியேற்றார் .  
பஞ்சாப் மாநிலத்தின் முதலமைச்சராக இருந்த காலத்தில், சுகாதாரம், கல்வி, விவசாயம் மற்றும் தொழில்துறை ஆகிய துறைகளில் அவர் கவனம் செலுத்தியதன் காரணமாக, மாகாணத்தில் அவரது நல்லாட்சிக்காகப் பாராட்டப்பட்டார். அவர் லாகூரில் பல வளர்ச்சித் திட்டங்களை மேற்கொண்டார் மற்றும் மாகாணத்தில் சட்டம் ஒழுங்கை பராமரிக்க மாகாணம் முழுவதும் குற்றவாளிகளை ஒடுக்கினார்.  
1999 ஆம் ஆண்டு பாகிஸ்தான் ஆட்சிக் கவிழ்ப்பில் முதலமைச்சர் பதவியில் இருந்து நீக்கப்படும் வரை 12 அக்டோபர் 1999 வரை அவர் தனது பதவியில் இருந்தார். ஆட்சிமாற்றத்தைத் தொடர்ந்து அவர் சிறையில் அடைக்கப்பட்டார். டிசம்பர் 2000 இல், சவூதி அரச குடும்பத்தின் வேண்டுகோளைத் தொடர்ந்து அவர் தனது நெருங்கிய குடும்ப உறுப்பினர்களுடன் சவுதி அரேபியாவிற்கு வலுக்கட்டாயமாக நாடு கடத்தப்பட்டார்.  
சவூதி அரேபியாவில் நாடுகடத்தப்பட்டபோது, ஆகஸ்ட் 2002 இல் செபாஸ் பாக்கித்தான் முசுலீம் லீக்-(என்) இன் தலைவராக தேர்ந்தெடுக்கப்பட்டார் மேலும் மருத்துவ சிகிச்சைக்காக 2003 ஆம் ஆண்டின் நடுப்பகுதியில் ஐக்கிய இராச்சியத்திற்கு சென்றார்.
# செபாஷ் செரீப்

## அரசியல் வாழ்க்கை

### முதல் முறை பஞ்சாப் முதல்வராக பதவியேற்றார்

#### சப்ஜாசர் வழக்கு

1999 ஆம் ஆண்டில், ஒரு புகார்தாரர் சயீதுதீன் என்பவர் பஞ்சாப் மாநிலத்தின் முதலமைச்சராக இருந்த செபாஸ் சப்ஜாசார் காவல்துறையை ஏவி தனது மகனை போலியான காவல்துறை குற்றவாளி வன்முறையொன்றில் கொல்ல அனுமதித்ததாக குற்றம் சாட்டிமுதல் தகவல் அறிக்கை பதிவு செய்தார். இச்சம்பவத்தில், அவரது இரண்டு மகன்கள் மற்றும் மூன்று பேர் போலீசாரால் கொல்லப்பட்டனர்.  
2003 ஆம் ஆண்டில், 1998 ஆம் ஆண்டு சட்டத்திற்குப் புறம்பான கொலைகளில் குற்றம் சாட்டப்பட்ட செபாஸ் மற்றும் மற்ற ஐந்து பேருக்கு பயங்கரவாத எதிர்ப்பு நீதிமன்றம் அழைப்பாணை அனுப்பியது. அவர் அந்த நேரத்தில் நாடுகடத்தப்பட்டிருந்து நீதிமன்றத்திற்கு வருகை தரத் தவறிவிட்டார். பின்னர், செபாசுக்கு நீதிமன்றம் கைது ஆணை பிறப்பித்தது. 2004 ஆம் ஆண்டில், செபாஸ் நீதிமன்றத்தில் வருகை தருவதற்காக பாக்கித்தானுக்குத் திரும்ப முயன்றார், ஆனால் வலுக்கட்டாயமாக சவுதி அரேபியாவுக்கு நாடு கடத்தப்பட்டார்.  
ஆகஸ்ட் 2007 இல், பாகிஸ்தான் உச்ச நீதிமன்றம் தனது தீர்ப்பை வழங்கியது. இத்தீர்ப்பு, செரீப் சகோதரர்களை பாக்கித்தானுக்குத் திரும்ப அனுமதித்தது. செப்டம்பர் 2007 இல், பாக்கித்தானில் உள்ள ஒரு பயங்கரவாத எதிர்ப்பு நீதிமன்றம், 2003 ஆம் ஆண்டின் கைதாணையின் அடிப்படையில் செபாசைக் கைது செய்யும்படி காவல்துறைக்கு உத்தரவிட்டது. பின்னர் அவர் பயங்கரவாத தடுப்பு நீதிமன்றத்தில் பிணை விடுதலை பெற்றார். செபாஸ் கொலைகளுக்கு உத்தரவிடவில்லை என்று மறுத்தார். அவர் மீதான குற்றச்சாட்டுகள் அரசியல் உள்நோக்கம் கொண்டவை என்று கூறினார். மேலும், "2004 ஆம் ஆண்டு அவர் லாகூர் விமான நிலையத்தில் தரையிறங்கி நீதிமன்றத்தில் ஆஜராக விரும்பினார், ஆனால் அரசாங்கம் வஞ்சகமான முறையில் உச்ச நீதிமன்றத்தின் உத்தரவை முற்றிலும் மீறி சவுதி அரேபியாவிற்கு திருப்பி அனுப்பியது" என்றார். 2008 ஆம் ஆண்டு, *சப்ஜார் வழக்கில்* இருந்து அவர் பயங்கரவாத எதிர்ப்பு நீதிமன்றத்தால் விடுவிக்கப்பட்டார்.
# செபாஷ் செரீப்

## அரசியல் வாழ்க்கை

### இரண்டாவது முறையாக பஞ்சாப் முதல்வராக பதவியேற்றார்

அவர் ஆகஸ்ட் 2006 இல் இரண்டாவது முறையாக பாக்கித்தான் முசுலீம் லீக்-(என்) இன் தலைவராக மீண்டும் தேர்ந்தெடுக்கப்பட்டார் மற்றும் நவம்பர் 2007 இல் நவாஸ் ஷெரீப்புடன் பாக்கித்தானுக்குத் திரும்பினார்.  
கொலைக் குற்றச்சாட்டு காரணமாக 2008 பொதுத் தேர்தலில் செபாஸ் பங்கேற்க அனுமதிக்கப்படவில்லை. 2008 ஆம் ஆண்டில், 1998 சட்டத்திற்கு புறம்பான கொலைகள் வழக்கில் இருந்து ஷெரீப் விடுவிக்கப்பட்டார்.  
ஜூன் 2008 இல் நடைபெற்ற இடைத்தேர்தலில் பாக்கித்தான் முசுலீம் லீக்-(என்) இன் வேட்பாளராக PP-48 (பக்கர்-II) தொகுதியில் இருந்து செபாஸ் பஞ்சாப் மாகாண சட்டசபைக்கு போட்டியின்றி மீண்டும் தேர்ந்தெடுக்கப்பட்டார். அவர் 265 வாக்குகளைப் பெற்று போட்டியின்றி பஞ்சாப் முதலமைச்சராக மீண்டும் தேர்ந்தெடுக்கப்பட்டார்.  
சூன் 2008 இல், அவர் PP-10 (ராவல்பிண்டி-X) தொகுதியில் இருந்து பஞ்சாப் மாகாண சட்டமன்றத் தொகுதிக்கு போட்டியிட்டார், அதே நேரத்தில் தொகுதி PP-48 (பக்கர்-II) இலிருந்து சட்டமன்றத் தொகுதியை வைத்திருந்தார். அவர் போட்டியின்றி தேர்ந்தெடுக்கப்பட்டார், ஆனால் பின்னர் அவர் முதல்வர் பதவியை வகிக்கும் தகுதி பற்றிய சர்ச்சையை உருவாக்கிய பின்னர் இந்த இடத்திலிருந்து பதவி விலகினார்.  
2009 ஆம் ஆண்டு பிப்ரவரி 25 ஆம் தேதி வரை அவர் முதலமைச்சராக இருந்த இரண்டாவது பதவிக்காலம் நீடித்தது, அப்போது பாகிஸ்தானின் உச்ச நீதிமன்றம் அவர் பொதுப் பதவியை வகிக்கத் தகுதியற்றவர் என்று அறிவித்தது. இது பஞ்சாப் சட்டமன்றத்தில் அவரது இருக்கையைப் பறித்தது. 1 ஏப்ரல் 2009 அன்று, உச்ச நீதிமன்றத்தின் ஐந்து உறுப்பினர்களைக் கொண்ட பெரிய அமர்வு, உச்ச நீதிமன்றத்தின் முந்தைய தீர்ப்பை இரத்து செய்தது, இதில் செபாஸ் பொதுப் பதவியில் இருந்து தகுதி நீக்கம் செய்யப்பட்டார். இதன் விளைவாக, செபாஸ் மீண்டும் முதல்வராக பதவியேற்றார்.
# செபாஷ் செரீப்

## பாக்கித்தான் பிரதமர்

10 ஏப்ரல் 2022 அன்று, 2020-2022 பாகிஸ்தான் அரசியல் நெருக்கடிகளுக்குப் பிறகு தற்போதைய பிரதமர் இம்ரான் கான் மீதான நம்பிக்கையில்லா வாக்கெடுப்பைத் தொடர்ந்து, எதிர்க்கட்சிகளால் செரீப் பிரதமருக்கான வேட்பாளராக நியமிக்கப்பட்டார்.  
அவர் 11 ஏப்ரல் 2022 அன்று பிரதமராக தேர்ந்தெடுக்கப்பட்டார். அன்றைய தினம் பதவிப் பிரமாணம் செய்து கொண்டார். ஜனாதிபதி ஆரிப் ஆல்வி குறுகிய விடுப்பில் சென்றதையடுத்து, தலைவராக செயல்பட்ட செனட் சேர்மன் சாதிக் சஞ்சரானி பதவிப் பிரமாணம் செய்து வைத்தார்.
# மோர்பியசு, வாழும் காட்டேரி

**மோர்பியசு, வாழும் காட்டேரி** என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ராய் தோமசு மற்றும் கில் கேன் ஆகியோரால் உருவாக்கப்பட்டது. இவரின் முதல் தோற்றம் அக்டோபர் 1971 இல் வெளியான 'தி அமேசிங் இசுபைடர் மேன்' #101 என்ற கதையில் தோற்றுவிக்கப்பட்டது.  
இவர் இசுபைடர் மேனின் திகில் அடிப்படையிலான கதையில் ஒருவராகவும், வேட்டைக்காரன் பிளேட்டின் எதிரியாகவும் அவரது ஆரம்ப நிலை இருந்தபோதிலும், மோர்பியஸ் தனது சொந்த தொடரில் ஒரு மோசமான மற்றும் சோகமான குறைபாடுள்ள கதாநாயகன் ஆவார். இவரது உண்மையான அடையாளம், முன்னாள் விருது பெற்ற உயிர்வேதியியல் வல்லுநர் ஆனா மைக்கேல் மோர்பியஸ் உடல் ரீதியான குணநலன்களால் ஈர்க்கப்பட்டார், அரிய இரத்த நோயைக் குணப்படுத்தும் நோக்கில் தோல்வியுற்ற உயிர்வேதியியல் பரிசோதனைக்குப் பிறகு காட்டேரியாக மாறுகின்றார்.  
இந்த கதாபாத்திரத்திற்கு உயிர் கொடுக்கும் விதமாக நடிகர்களான ஜாரெட் லெடோ மற்றும் மேட்டு சுமித்து ஆகியோர் சோனியின் இசுபைடர் மேன் பிரபஞ்சத்தின் திரைப்படமான மோர்பியசு (2021) என்ற திரைப்படத்தில் நடித்துள்ளார்கள்.
# 2021 இந்திய சமூக ஊடக விதிமுறைகள்

**2021 இந்திய சமூக ஊடக விதிமுறைகள்** (*2021 Indian social media regulations*) இந்திய மின்னணு மற்றும் தகவல் தொழில்நுட்ப அமைச்சகத்தால் 2021 ஆம் ஆண்டு பிப்ரவரி மாதம் அறிவிக்கப்பட்டன. சமூக ஊடக நிறுவனங்களுக்கான புதிய வழிகாட்டுதல்களுடன் ஒரு தலைமை இணக்க அதிகாரியும் நியமிக்கப்பட்டார். மே மாதம் முதல் அதிகாரிகள் கோரும் போது 36 மணி நேரத்திற்குள் உள்ளடக்கத்தை அகற்ற வேண்டும்.  
டுவிட்டர், இன்சுடாகிராம் மற்றும் வாட்சப் போன்ற பல நிறுவனங்கள் விதிமுறைகளுக்கு தாங்கள் இணங்குவதை உறுதிப்படுத்தத் தவறிவிட்டன. மேலும் சட்டத்தை அமலாக்குவதற்கு 6 மாத காலதாமதத்தைக் கோரின. டுவிட்டருக்கு மாற்றாக கருதப்படும் இந்தியாவைச் சார்ந்த கூ நிறுவனம் தான் சட்டத்திற்கு இணங்குவதாக அறிவித்தது.
அதே நேரத்தில் முகநூலும் இணங்குவதற்கான தனது நோக்கத்தை அறிவித்தது. மே மாதம் 26 ஆம் தேதியன்று வாட்சப் நிறுவனம் சமூக ஊடக விதிமுறைகள் தொடர்பான புதிய சட்டங்கள் "அரசியலமைப்புக்கு எதிரானது" என்று அவர்கள் நம்புவதாகக் கூறி இந்திய அரசாங்கத்தை நீதிமன்றத்திற்கு அழைத்துள்ளது.
# நிலீனா ஆபிரகாம்

**நிலீனா ஆபிரகாம்** (*Nileena Abraham*) இந்தியாவின் கேரள மாநிலத்தைச் சேர்ந்த ஓர் எழுத்தாளரும் மொழி பெயர்ப்பாளருமாவார். வங்காளதேசத்தின் பாப்னா நகரில் 1925 ஆம் ஆண்டு சூலை மாதம் 27 ஆம் தேதியன்று இவர் பிறந்தார். வங்காள மொழியில் அரசியல் அறிவியல் மற்றும் வரலாறு ஆகியவற்றில் முதுகலைப் பட்டங்களைப் பெற்ற பிறகு நிலீனா கேரளாவுக்குச் சென்று, எர்ணாகுளத்தில் உள்ள மகாராசா கல்லூரியில் வங்காள மொழி பேராசிரியராகவும், திருவனந்தபுரத்தில் உள்ள பன்னாட்டு திராவிட மொழியியல் பள்ளியில் முனைவர் சுனிதி குமார் சாட்டர்சி உடன் பேராசிரியராகவும் பணியாற்றினார்.
# நிலீனா ஆபிரகாம்

## தொழில்

எட்டுக்கும் மேற்பட்ட வங்கமொழிப் படைப்புகளை மலையாளத்திலும் பத்து மலையாள படைப்புகளை வங்க மொழியிலும் மொழிபெயர்த்துள்ளார். வைக்கம் முகம்மது பசீரின் மலையாள சிறுகதைகளின் தொகுப்பான பாத்தும்மாயுடே அடு மற்றும் பால்யகலாசகியின் வங்காள மொழி மொழிபெயர்ப்பிற்காக 1989 ஆம் ஆண்டு சாகித்ய அகாடமியின் மொழிபெயர்ப்பு பரிசை பெற்றார். எர்ணாகுளத்தில் வசிக்கும் நிலீனா ஆபிரகாம் தர்யனை திருமணம் செய்துகொண்டார்.
# நிலீனா ஆபிரகாம்

## பகுதி நூல் பட்டியல்

### மலையாளத்தில் மொழிபெயர்ப்புகள்

- ஆரோக்யநிகேதனம்
- எழு சுவடு
- இரும்பழிகள் (2 பாகங்கள்)
- மிதுனலக்னம்
- அவன் வருன்னு
# ஆ.ரா. அகேலா

**ஆனந்த் ராவ் ஆ.ரா. அகேலா** (*Anant Rao "A. R." Akela*) இந்தியாவின் உத்தரப் பிரதேசத்தைச் சேர்ந்த ஓர் எழுத்தாளர் ஆவார். 1960 ஆம் ஆண்டு செப்டம்பர் மாதம் 30 ஆம் தேதியன்று இவர் பிறந்தார். கவிஞர், நாட்டுப்புற பாடகர் மற்றும் பதிப்பாளர் என பன்முகங்களில் இவர் இயங்குகிறார்.  
18 வயதில் எழுதக் கற்றுக்கொண்ட அகேலா, கன்சிராமின் வாழ்க்கையைப் பற்றி 12 தொகுதிகளாக வெளியிட்டுள்ளார். அரசியலமைப்பு தினத்தை முன்னிட்டு டாக்டர் பாபாசாகேப் அம்பேத்காரின் வாழ்க்கை வரலாறு புத்தகத்தை மலிவு விலையில் வெளியிட்டார். அகேலா முதன்முதலில் 1989 ஆம் ஆண்டு மகாபரிநிர்வான் திவாசு எனப்படும் அம்பேத்கார் நினைவு நாள் நிகழ்ச்சிக்காக மும்பைக்கு வந்தார். அதன் பிறகு இவர் ஒவ்வோர் ஆண்டும் வருகை தருகிறார்.
# ஆ.ரா. அகேலா

## பதிப்பகம்

ஆனந்த் சாகித்ய சதன் என்ற பதிப்பகத்தை அகேலா நடத்தி வருகிறார். பெரும்பாலும் இவரது புத்தகங்களை சுயமாக வெளியிடுகிறார். அம்பேத்கர், கன்சிராம், சாகூ மகாராச், புத்தர், பெரியார் போன்ற புத்தகங்களை இப்பதிப்பகம் வெளியிட்டுள்ளது.
# நாராயண் சிங் பதி

**முனைவர் நாராயண் சிங் பதி** (*Dr.Narayan Singh Bhati*) இந்தியாவின் இராசத்தான் மாநிலத்தைச் சேர்ந்த ஓர் எழுத்தாளர் ஆவார். 1930 ஆம் ஆண்டில் இவர் பிறந்தார். இராசத்தானிய மொழியில் ஒரு முக்கிய எழுத்தாளராக கருதப்படுகிறார். கிர்தார் கோபால் சிங் பதியின் தந்தையாகவும் செய்வந்த் சிங் பதியின் தாத்தாவாகவும் இவர் அறியப்படுகிறார்.
# நாராயண் சிங் பதி

## பணிகள்

1955 ஆம் ஆண்டு முதல் 1993 ஆம் ஆண்டு வரை சோபாசனி சோத்பூரின் சோபாசனியில் உள்ள இராசத்தானி ஆராய்ச்சி நிறுவனத்தின் நிறுவனர் மற்றும் இயக்குநராக இருந்தார். பழைய இராசத்தானிய இலக்கியங்களைப் பாதுகாப்பதில் ஆழ்ந்த ஈடுபாடு கொண்டிருந்தார். 1994 ஆம் ஆண்டு ஏப்ரல் மாதம் 18 ஆம் தேதியன்று நாராயண் சிங் பதி காலமானார்.  
மீரான், சஞ்சு, பரம்வீர், ஒலுன், சீவன் தன், இராசத்தான் மற்றும் மால்வாவின் சமூக-பொருளாதார வரலாற்று ஆதாரங்கள் (1700-900AD) ஆகியவை இவரது படைப்புகளில் அடங்கும்.
# நாராயண் சிங் பதி

## விருதுகள்

1981 ஆம் ஆண்டு இவரது *பர்சன் ரா தேகோடா துங்கர் லங்கியான்* என்ற கவிதை நூலுக்கு தில்லி சாகித்ய அகாடமி இவருக்கு விருது வழங்கியது. இராசத்தான் சாகித்ய அகாடமியின் பிருத்விராச்சு பரிசும் இவருக்கு வழங்கப்பட்டுள்ளது. 2010 ஆம் ஆண்டு நாராயண் சிங் பதி பத்மசிறீ விருதைப் பெற்றார் .
# ஆலிசு எக்கா

**ஆலிசு எக்கா** (*Alice Ekka*) இந்தியாவின் சார்க்கண்டு மாநிலத்தைச் சேர்ந்த பழங்குடிப் பின்னணியில் இருந்து வந்த முதல் ஆதிவாசிப் பெண் கதைசொல்லியாக அறியப்படுகிறார். ஓர் எழுத்தாளராகவும் ஆலிசு எக்கா அறியப்படுகிறார்.  
ராஞ்சியில் 1917 ஆம் ஆண்டு செப்டம்பர் மாதம் 8 ஆம் தேதியன்று முண்டா சமூகத்தில் எக்கா பிறந்தார். 1938 ஆம் ஆண்டு கொல்கத்தாவில் உள்ள இசுகாட்டிசு தேவாலயக் கல்லூரியில் ஆங்கிலத்தில் பட்டம் பெற்ற சார்க்கண்டின் முதல் பழங்குடிப் பெண்மணி என்ற சிறப்பைப் பெற்றார்.  
1950, 1960 மற்றும் 1970 ஆம் ஆண்டுகளில் இவர் இந்தி மொழியில் கதைகளை எழுதினார். இவரது கதைகளின் தொகுப்பு, *ஆலிசு எக்கா கி ககானியன் வெளிவந்தது*, வந்தனா டெட்டே என்பவரால் இது திருத்தப்பட்டது, (ராதாகிருஷ்ண பிரகாசன், ) இவரது மரணத்திற்குப் பின் 2015 ஆம் ஆண்டு வெளியிடப்பட்டது  
1960 ஆம் ஆண்டுகளில் இவரது கதைகள் *ஆதிவாசி பத்ரிகா* என்ற வார இதழில் வெளிவந்தன.  
இவர் "இந்தியாவின் முதல் பெண் பழங்குடியினக் கதைசொல்லி" என்று வர்ணிக்கப்படுகிறார். இவரது பிறந்தநாளின் நூற்றாண்டு விழா சொந்த ஊரான ராஞ்சியில் "அனைத்திந்திய பழங்குடியினப் பெண்கள் எழுத்தாளர் சந்திப்பு" என்ற பெயரில் இரண்டு நாள் மாநாடாக கொண்டாடப்பட்டது.
# திரேச்சர் மலை

**திரேச்சர் மலை** அல்லது **பூச்சி மலை** (மலாய்: *Bukit Kutu* (புக்கிட் குத்து); ஆங்கிலம்: *Treacher Hill* அல்லது *Ghost Town*) என்பது மலேசியா, சிலாங்கூர், உலு சிலாங்கூர் மாவட்டத்தில் கைவிடப்பட ஒரு மலைவாழ் இடமாகும். இந்த இடத்தை ஆசியாவின் பேய் நகரங்களில் *(Ghost towns in Asia)* ஒன்றாக வகைப்படுத்தி உள்ளார்கள்.  
அங்கு தெள்ளு (பூச்சி); சொணை பூச்சி; ஒட்டுப் பூச்சி போன்ற பூச்சி இனங்கள் மிகுதியாக இருந்ததால், அந்த இடத்திற்கு புக்கிட் குத்து (*Bukit Kutu*) என்று ஓராங் அஸ்லி மக்கள் பெயர் வைத்து உள்ளார்கள்.  
ஒரு காலத்தில் பிரித்தானியர்களின் கோடைக்கால வாசத் தலமாக விளங்கியது. இன்றைய காலத்தில் அதைப் பேய் நகரம் என்று அழைக்கிறார்கள். இந்த மலைத் தலம் ஒரு சோகமான வரலாற்றைக் கொண்டு உள்ளது.  
பல்வேறு வகையான தாவரங்களும் மற்றும் பல்வேறு வகையான விலங்கினங்களும் நிறைந்து வாழும் புக்கிட் குத்துவில் பல்லுயிர்களின் பெருக்கங்கள் உள்ளன. 1922-ஆம் ஆண்டில், இந்த மலைவாழ் இடம் ஒரு வனவிலங்கு காப்பகமாக மலாயா அரசிதழில் வெளியிடப்பட்டது.
# திரேச்சர் மலை

## சொற்பிறப்பியல்

சிலாங்கூர் மாநிலத்தின் முன்னாள் பிரித்தானிய ஆளுநர் வில்லியம் திரேச்சர் *(William Hood Treacher)* என்பவரின் நினைவாக இந்த இடத்திற்குப் பெயரிடப்பட்டது. அதே சமயத்தில் புக்கிட் குத்து எனும் மாற்றுப் பெயர் ஒராங் அஸ்லி மக்களிடம் இருந்து பெறப்பட்டது.  
மலாய் மொழியில் குத்து *(Kutu)* என்றால் பூச்சி; புக்கிட் *(Bukit)* என்றால் உயர்ந்த இடம்; அல்லது குன்று; மலை என்று பொருள். அந்த வகையில் "பூச்சி மலை" *(Bukit Kutu)* என பெயர் வந்து இருக்கலாம் என்றும் சொல்லப் படுகிறது.
# திரேச்சர் மலை

## வரலாறு

இந்த மலைவாழிடம் 1893-ஆம் ஆண்டில் நிறுவப்பட்டது. அப்போது இரண்டு பங்களாக்கள் மட்டுமே இருந்தன. முதல் பங்களா சிலாங்கூர் அரசாங்கத்தால் 1895-ஆம் ஆண்டில் கருங்கல் (பாறை) மற்றும் மரங்களைப் பயன்படுத்திக் கட்டப்பட்டது; இரண்டாவது பங்களா 1904-ஆம் ஆண்டில் கட்டப்பட்டது.  
பார்வையாளர்கள் தங்குவதற்கு ஒரு நாளைக்கு **1** மலாயா கூட்டாட்சி டாலர் வாடகைக் கட்டணம். அரசாங்க அதிகாரிகளுக்கு இலவசம். அவற்றைப் பயன்படுத்த வேண்டும் என்றால் கோலா குபு மாவட்ட அதிகாரியின் அனுமதி தேவை.  
ஒவ்வொரு பங்களாவிலும் படுக்கையறைகள், தரைவழித் தொலைபேசி, நெருப்பிடம், டென்னிஸ் மைதானம் மற்றும் தொலைநோக்கி போன்ற வசதிகள் வழங்கப்பட்டன. இந்த மலைவாழிடம் 15.3 கி.மீ. (9.5 மைல்) குதிரைச் சவாரிப் பாதையால் இணைக்கப்பட்டு இருந்தது. அந்தப் பாதை கோலா குபு பாருவைப் புக்கிட் குத்துவுடன் இணைக்கும் ஒரே சாலையாகவும் செயல்பட்டது.  
1935-ஆம் ஆண்டுகளில், திரேச்சர் மலையில் கைவிடப்பட்ட பங்களாக்கள் பாழடைந்து போய் விட்டன. அந்த இடம் ஒரு பேய் நகரமாக மாறியது. அங்கு இருந்த இரண்டு கட்டிடங்களும் பிரித்தானிய மலாயா அரசாங்கத்திற்கு விற்கப்பட்டன.
# திரேச்சர் மலை

## வரலாறு

### ஜப்பானிய இராணுவத்தின் தாக்குதல்

இரண்டாம் உலகப் போரின் போது ஜப்பானிய இராணுவம், திரேச்சர் மலைப் பாதையில் குண்டுகளை வீசியது. அதனால் அந்த நகரம் கைவிடப்பட்டது. அந்த மலை வாழிடத்திற்குச் செல்வதற்கு இருந்த ஒரே சாலையானது அடர்ந்த தாவரங்களால் நிரம்பியது.  
அந்தப் பாதை பொதுமக்களின் பார்வையில் இருந்து மறைந்து போனது. 2020-ஆம் ஆண்டு நிலவரப்படி, இந்தப் பேய் நகரத்தின் எச்சங்களாக அங்கு இருந்த பங்களாக்களின் புகைபோக்கி, நெருப்பிடம் மற்றும் ஒரு கிணறு மட்டுமே காட்சிப் பொருள்களாக இருக்கின்றன.
# பிரிட்டோனியர்

**பிரிட்டானியர்** (*Prytaneis*, πρυτάνεις; ஒருமை.: *πρύτανις* *பிரிடானிஸ்* ) என்பவர்கள் பண்டைய ஏதென்சின் பூலி என்ற அவையின் நிர்வாகிகள்.
# பிரிட்டோனியர்

## தோற்றம் மற்றும் அமைப்பு

இந்தச் சொல்லானது அநேகமாக கிரேக்கத்திற்கும் முந்தைய காலத்தில் பிறந்த சொல்லாகும்.  
கி.மு. 508/7 இல் கிளீசுத்தனீசு ஏதெனியன் அரசாங்கத்தை மறுசீரமைத்தபோது, அவர் பழைய சோலோன் பூலி அல்லது பேரவை 400 அய் மாற்றி புதிய 500 பூலியைக் கொண்டு வந்தார். பழைய பூலியில் ஏதென்சின் மூதாதைகளான நான்கு பழங்குடியின இனத்தின் ஒவ்வொன்றிலிருந்தும் 100 உறுப்பினர்கள் என 400 பேர் இருந்தனர். கிளீசுத்தனீசு ஏதெனிய குடிமக்களை புதியதாக பத்து பழங்குடியினராக பிரித்து, அவர்கள் ஒவ்வொரு பிரிவிலிருந்தும் 50 உறுப்பினர்கள் என 500 பேரைக் கொண்டதாக பூலியை உருவாக்கினார். இந்த 500 பேரும் அடிக்கடி ஒன்றுகூடி அரசாங்க நிர்வாகத்தை நடத்திக் கொண்டிருக்க முடியாது என்பதால், ஒரு ஆண்டை முப்பத்தாறு நாட்கள் கொண்ட பத்து மாதங்களாக பிரித்தார். இந்த ஒவ்வொரு மாதத்திலும் பத்து பழங்குடியினரின் எந்த பிரிவிலிருந்து ஐம்பது பேர் நிர்வாகப் பொறுப்பை ஏற்கவேண்டும் என்று சீட்டுப்போட்டுப் அதன்படி முடிவு செய்யப்பட்டது. இப்படி நிர்வாகப் பொறுப்பை ஏற்று நடத்தும் ஐம்பது பேரும் பிரிட்டோனியர்கள் என்றும் அவர்களின் பதவிக் காலம் பிரிடானி (πρυτανία) என்றும் அழைக்கப்பட்டது.
# பிரிட்டோனியர்

## பணிகள்

*பிரிட்டோனியர்களின்* அவை ஒவ்வொரு நாளும் கூடியது. அவையினர் ஒன்று கூடி அன்றைய கூட்டத்தின் தலைவராகவும், அன்று பூலி அவை கூடுவதாக இருந்தால் அதன் தலைவராகவும் தங்களில் ஒருவரை சீட்டுக் குலுக்கல் மூலம் தேர்ந்தெடுப்பர். பூலி அவை கூட்டுவதும், அது கவனிக்கவேண்டிய விசயங்களை தயாரிப்பது போன்றவை இவர்களின் பொறுப்பாகும். ஒவ்வொரு மாதமும் பொறுப்பு வகிக்கும் பிரிட்டோனியர்கள் தாங்கள் பதவியில் இருக்கும் ஒரு மாதமும் பூலி அவைக்கு அடுத்ததாக இவர்களுக்காக கட்டப்பட்ட வட்ட வடிவ கட்டிடமான தோலோசில் அரசாங்க செலவிலேயே சாப்பிட்டனர்.  
ஒவ்வொரு நாளும், 24-மணி நேர காலத்திற்கு, 50 பிரிடானியர்களில் இருந்து ஒரு உறுப்பினர், ஃபோர்மேன் (ἐπιστάτης *எபிஸ்டேட்ஸ்*, "கேர்டேக்கர்") எனப்படும் பொறுப்பாளராக பணியாற்றத் தேர்வு செய்யப்பட்டார். அவர் அரசு முத்திரை, அரசு கருவூலங்கள் மற்றும் காப்பகங்களின் திறவுகோல்களை நிர்வகித்தார். அவர் அப்போது ஏதென்சின் தலைமை நிர்வாக அதிகாரியாக இருப்பார். எந்த ஒரு நபரும் ஒன்றுக்கு மேற்பட்ட முறை இந்த பிரிட்டோனியர் பதவியில் இருப்பது மிக அரிதானது. ஏனெனில் தகுதியும், உரிமையும் உள்ள அனைத்து குடிமக்களும் இந்த பூலி அவையில் உறுப்பினராக சுழற்சி முறையில் இருந்து முடித்த பின்னர்தான் ஏற்கனவே இப்பதவியில் இருந்தவர் மற்றொருமுறை தேர்தெடுக்கப்பட வாய்ப்பு உண்டாகும்.  
பூலி அவையில் உறுப்பினராவதற்கு முன்பு அதற்கு அவர் தகுதியானவர்தானா என்று பரிசீலிக்கப்பட்டதுபோல, அவரின் பதவிக் காலம் முடிந்த பிறகு அவர் அப்பதவியை ஒழுங்காக வகித்தாரா என்றதும் ஆய்வு செய்யப்பட்டது. இவர்கள் உறுப்பினராக இருந்த ஒரு ஆண்டு காலத்திற்கு இராணுவ சேவையில் இருந்து விலக்கப்பட்டிருந்தனர். மேலும் இவர்கள் கூட்டத்தில் கலந்துகொண்ட ஒவ்வொரு நாளுக்கும் ஒவ்வொரு திராக்மா விதம் ஊதியம் வழங்கப்பட்டது.  
பூலி அவைக் கூட்டங்களின் போது, தற்போதைய *போர்மேன்* அந்த கூட்டத்திற்கு தலைமை தாங்குவார். நான்காம் நூற்றாண்டில், தலைமை தாங்குவம் நடைமுறையில் சில மாற்றங்கள் ஏற்பட்டன.
# பிரிட்டோனியர்

## மற்ற நகரங்களில்

ரோட்ஸ், அலெக்சாந்திரியா மற்றும் சின்ன ஆசியாவின் மேற்கு கடற்கரையில் உள்ள நகரங்கள் உட்பட பிற பண்டைய கிரேக்க நகரங்களில் *பிரிட்டோனியர்* என்பது ஒரு பட்டமாக பயன்படுத்தப்பட்டது. இந்த பட்டத்தைப் பயன்படுத்தும் அலுவலகங்கள் பொதுவாக சில வகையான அவைகளுக்குத் தலைமை தாங்கும் பொறுப்பைக் கொண்டிருந்தனர். மிலேட்டஸ் நகரத்தில், *பிரிட்டோனியர்* ஒரு சர்வாதிகாரியாக ஆகக்கூடிய அளவுக்கு சக்தியைக் கொண்டிருந்தார் (அரிஸ்டாட்டில் அரசியல் V.5, *1305a17* ).
# திமாசா ராச்சியம்

**திமாசா இராச்சியம்** ( **கசாரி இராச்சியம்** ) என்பது வடகிழக்கு இந்தியாவின் அசாமில் திமாசா அரசர்களால் ஆளப்பட்ட ஒரு பிற்பகுதி இடைக்கால/ஆரம்ப நவீன இராச்சியமாகும்.  
காமரூப சாம்ராஜ்ஜியத்திற்குப் பின் உருவான திமாசா இராச்சியம் மற்றும் பிற ( காமதா இராச்சியம், சுதியா நாடு ) இந்த சமூகங்களில் சமூக-அரசியல் மாற்றங்களின் விளைவாக இடைக்கால அசாமில் உள்ள பழங்குடி சமூகங்களிலிருந்து தோன்றிய புதிய மாநிலங்களுக்கு எடுத்துக்காட்டுகள். ஆங்கிலேயர்கள் இறுதியாக 1832 இல் சமவெளிகளையும் 1834 இல் மலைகளையும்இராச்சியத்தை இணைத்தனர். அஹோம் புராஞ்சிகள் இந்த அரசை 'திமிசா' என்று அழைத்தனர்.  
18 ஆம் நூற்றாண்டில், கசாரி இராச்சியத்தின் ஆட்சியாளர்களுக்காக ஒரு தெய்வீக இந்து தோற்றம் கட்டமைக்கப்பட்டது. அது இடும்பன் என்றும், மன்னர்கள் இடும்பேசுவர் என்றும் பெயரிடப்பட்டது. கிழக்கிந்திய நிறுவனம் கசாரின் நிர்வாகத்தை எடுத்துக் கொண்டபோது, இடிம்பா என்ற பெயர் அதிகாரப்பூர்வ பதிவுகளில் தொடர்ந்து பயன்படுத்தப்பட்டது.
# உலக வர்த்தக மையம், சென்னை

**உலக வர்த்தக மையம், சென்னை** (*World Trade Center, Chennai*) என்பது இந்தியாவின் சென்னையில் உள்ள வணிக மையமாகும். தென்சென்னையின் பெருங்குடியில் அமைந்துள்ள இது மார்ச் 2020-ல் செயல்படத் துவங்கியது. 28 அடுக்குகளில் 1,800,000 சதுர அடி பரப்பளவுள்ள இரட்டை அலுவலக் கட்டடமான இந்த வளாகத்தில் ஒரு மாநாடு/கண்காட்சி மையமும் உள்ளது. இக்கட்டடங்கள் IGBC LEED பிளாட்டினம் மற்றும் USGBC LEED தங்கம் சான்றளிக்கப்பட்டவை. இந்த மையம் உலக வர்த்தக மையங்கள் சங்கத்தின் (WTCA) உறுப்பினராகும். இவ்வளாகத்தின் முதல் கட்டடமானது சென்னையின் மிக உயரமான வணிகக் கட்டடமாகும்.
# கொங்கு சேர வம்சம்

**கொங்கு சேர வம்சம்** (*Kongu Chera dynasty*) அல்லது **கொங்கு அல்லது கரூரின் சேரர்கள்/கேரளர்கள்,** அல்லது வெறுமனே **சேர/கேரள வம்சம்** என்பது, தென்னிந்தியாவில் ஒரு இடைக்கால அரச பரம்பரையாக இருந்தது. வம்சம் ஆரம்பத்தில் மேற்கு தமிழ்நாடு மற்றும் மத்திய கேரளாவில் ஆட்சி செய்தது. கொங்கு சேரர்களின் தலைமையகம் மத்திய தமிழ்நாட்டின் கரூர்-வஞ்சியில் ( கரூர் ) அமைந்திருந்தது. கொங்குவின் சேர ஆட்சியாளர்கள் சாளுக்கிய, பல்லவ மற்றும் பாண்டிய மன்னர்களுக்கு அடிபணிந்திருந்தனர் அல்லது அவர்களால் கைப்பற்றப்பட்டனர்.  
இன்றைய மத்திய கேரளா, கொங்கு சேர சாம்ராஜ்யத்திலிருந்து கி.பி 8-9 ஆம் நூற்றாண்டில் பிரிந்து சேர பெருமாள் அரசை உருவாக்கியது (கி.பி. 9 - 12 ஆம் நூற்றாண்டு). நம்பூதிரிகள் கோவையில் உள்ள கரூரில் சேர மன்னனுக்கு ஒரு மன்னனைக் கேட்டனர். மேலும் அவருக்குப் பூந்துறையைச் சேர்ந்த ஒருவர் பிரதம மந்திரியாக நியமிக்கப்பட்டார். அவர் சாமோரின் 'பூந்துறக்கோன்' (பூந்துறை அரசர்) என்ற பட்டத்தை பெற்றார். இதன் பிறகு, மலபார் மற்றும் கேரளா பகுதிகள் கரூரிலிருந்து தன்னாட்சி பெற்றன.  
கொங்கு சேரர்கள் பெரும்பாலும் சந்திர-ஆதித்ய குல (சூரிய இனம்) (சுமார் 9-11 ஆம் நூற்றாண்டு) உறுப்பினர்களாக விவரிக்கப்படுகிறார்கள். கொங்கு சேரர்கள் கி.பி 10-11 ஆம் நூற்றாண்டில் பாண்டிய அரசியல் அமைப்பில் உள்வாங்கப்பட்டதாகத் தெரிகிறது. "கொங்கு சோழர்கள்" என்று அழைக்கப்படும் கொங்கு சேரர்களின் இணைப் பிரிவு, பின்னர் சோழர்களின் கீழ் கொங்கு நாட்டை ஆண்டது.
# கொங்கு சேர வம்சம்

## அரசியல் வரலாறு

*எம். ஜி. எஸ். நாராயணன் (1972) கே.ஏ. நீலகண்ட சாஸ்திரி (1955) மற்றும் இளங்குளம் குஞ்சான் பிள்ளை ஆகியோரின் திருத்தங்கள் பயன்படுத்தப்படுகின்றன.*  
கரூரில் உள்ள கொங்கு சேரர்கள்/கேரளர்கள் ஆரம்பத்தில் இடைக்காலத்தில் மேற்கு தமிழ்நாடு மற்றும் மத்திய கேரளாவின் ஆட்சியாளர்களாக தோன்றினர். 5 அல்லது 6 ஆம் நூற்றாண்டைச் சேர்ந்த கதம்ப மன்னன் விஷ்ணு வர்மாவின் கல்வெட்டு வயனாட்டில் உள்ள எடக்கல் குகையில் காணப்படுகிறது. "கடுமி புத்ர சேர" என்ற சொற்றொடர் அடங்கிய ஆரம்பகால வரலாற்று சேர குறியீடுகளும் குகையிலிருந்து கண்டுபிடிக்கப்பட்டது.  
சேர/கேரளத்தின் மீது ஆதிக்கம் செலுத்திய முந்தைய சாளுக்கிய மன்னர் முதலாம் கீர்த்திவர்மன் (கி.பி. 566 - 598) (இந்தக் கூற்று பொதுவாக வரலாற்றாசிரியர்களால் "பெருமைமிக்க மிகைப்படுத்தல்" எனக் கருதப்படுகிறது). மன்னன் இரண்டாம் வினயாதித்த சத்யாச்ரயனின் பிற்கால மானியப்பதிவுகள் (கி.பி. 695), கேரள நாட்டின் ஆட்சியைப் பற்றிய குறிப்புடன், இப்போது மிகவும் நம்பகமான பதிவாகக் கருதப்படுகிறது. 7 மற்றும் 8 ஆம் நூற்றாண்டுகளின் பல சாளுக்கிய பதிவுகள் கேரள நாட்டின் வெற்றி மற்றும் அடிமைத்தனத்தைப் பற்றி பேசுகின்றன. பழைய சேர நாட்டின் இன்றைய கேரளப் பகுதிகளில் கரூரில் உள்ள கொங்கு சேரர்களால் ஆதிக்கம் செலுத்தப்பட்டது (அநேகமாக ஏதோ ஒரு துணை ஆட்சியின் மூலம் இருந்திருக்கலாம்). பாண்டிய மன்னன் சேந்தன் "வானவன்" என்று அழைக்கப்பட்டான். இது சேர மன்னனின் பண்டைய பெயராகும். அவரது வாரிசான கோச்சடையன் ரணதீரனும் சேரர்களுக்கு எதிராக வெற்றி பெற்றார்.  
தற்போது சென்னை அருங்காட்சியகத்தில் வைக்கப்பட்டுள்ள ஜடில பராந்தக நெடுஞ்சடையனின் தகடுகள் "பாண்டிய மன்னன் முதலாம் இராஜசிம்மனால் (கி.பி. 730 - 65) வஞ்சி ( கரூர் ) தலைநகரான கூடல் ( மதுரை ) மற்றும் கோழி ( உறையூர் ) ஆகியவற்றைப் புதுப்பித்தல் பணி நடைப்பெற்றது" எனக் கூறுகிறது. வரகுணன் (கி.பி. 765 – 815), கொங்கு சேர தலைநகர் கரூரில் பாண்டியர்களின் ஆக்கிரமித்திருக்கலாம். ஜடில பராந்தகன் தகடூர் ( தருமபுரி ) அதியமானுக்கு எதிராகப் போருக்குச் சென்றபோது, கேரளர்களும், பல்லவர்களும் பின்னவர்க்கு உதவியாகச் சென்றனர் என்பது சென்னை அருங்காட்சியகத்தின் (ஜடில பராந்தகத்தின் தட்டுகள், 17வது ஆண்டு) மூலம் அறியப்படுகிறது.  
இராஷ்டிரகூடர்களின் கல்வெட்டுகள் "தோற்கடிக்கப்பட்ட கேரளா, பாண்டிய, சோழர் மற்றும் பல்லவர் உட்பட திராவிட மன்னர்களின் கூட்டணி" ( *EI*, XVIII) பற்றிக் குறிப்பிடுகின்றன. ஏற்கனவே பாண்டியர்களிடம் (கேரள சேரப் பெருமாள்கள் அல்ல) அடிபணிந்த கொங்கு சேரர்களாகக் குறிப்பிடப்பட்ட கேரளர்கள் இருக்கலாம்.
# கொங்கு சேர வம்சம்

## அரசியல் வரலாறு

### மத்திய கேரளாவிருந்து பிரிந்தது

சோழ நாணயம், சேர சின்னத்தைக் காட்டுகிறது (வில், அமர்ந்திருக்கும் புலி).]]  
பண்டைய சேர நாடு, மத்திய கேரளாவைத் தவிர, படிப்படியாக பாண்டிய செல்வாக்கு மண்டலத்திற்குள் சென்றது. சேர நாட்டின் மேற்குப் பகுதிகள், மெதுவாக ஆனால் நிச்சயமாக, சுதந்திர இராச்சியமாக மாறியது. சேர பெருமாள் இராச்சியம், மாகோதையை கொடுங்கல்லூர் அதன் சொந்த தலைமையகமாகக் கொண்டது . இது அரச திருமணங்கள் மூலம் பாண்டிய அரச குடும்பத்துடன் (சந்திர இனம்) ஒருங்கிணைக்கும் செயல்முறையை பரிந்துரைக்கிறது. சேர பெருமாள் மன்னன் ஸ்தாணு ரவி, கொங்கு நாட்டில் சோழர்களின் போரின்போது இளைய கூட்டாளியாக இருந்தார். பாண்டியர்கள் இக்காலத்தில் கொங்கு நாட்டின் சேரர்களுடன் (அவர்களது செல்வாக்கின் கீழ் இருந்தவர்கள்) தற்காப்புக் கூட்டணியில் ஈடுபட்டதாக அறியப்படுகிறது. பாண்டிய மன்னன் பராந்தக வீர நாராயணன் (கி.பி. 880 – 900) கேரள (கொங்கு சேர) இளவரசி "வானவன் மகா தேவி"யை மணந்ததாக அறியப்படுகிறது. இவர்களின் மகன் இரண்டாம் ராஜசிம்மன், சின்னமனூர் செப்புத் தகடுகளில் சந்திர-ஆதித்ய குலத்தைச் சேர்ந்தவராக விவரிக்கப்படுகிறார்.  
கி.பி 910 இல் சோழ மன்னன் முதலாம் பராந்தக சோழன் பாண்டியர்களை வென்றபோது, சேரப் பெருமாள்கள் கொங்கு நாட்டின் சில பகுதிகளை ஆட்சி செய்ய அனுமதித்திருக்கலாம் (அப்போது கொங்குச் சேரர்களால் ஆளப்பட்ட கொங்குச் சேர நாட்டின் நிலைமையும், மதுரை வீழ்ந்ததும் தெரியவில்லை) . முதலாம் பராந்தகனால் தோற்கடிக்கப்பட்ட பாண்டிய மன்னன் இரண்டாம் ராஜசிம்மன், சேர நாடு அல்லது கேரளாவில் (கி.பி. 920) தஞ்சம் அடைந்ததாக அறியப்படுகிறது.
# கொங்கு சேர வம்சம்

## அரசியல் வரலாறு

### கொங்கு நாட்டில் சோழர்களின் செல்வாக்கு

கொங்கு சேர நாடு பின்னர் சோழர்களால் கைப்பற்றப்பட்டது (10 ஆம் நூற்றாண்டின் பிற்பகுதி - 11 ஆம் நூற்றாண்டின் முற்பகுதி). சோழ மன்னன் இராஜராஜனால் (திருவாலங்காடு செப்பேடு) தோற்கடிக்கப்பட்ட இளவரசர்களில் ஒருவரான அமர புஜங்க தேவன், ஒருவேளை பாண்டிய அல்லது கொங்கு சேர இளவரசராக இருக்கலாம். கொங்கு மண்டலத்தைச் சேர்ந்த வீர கேரள அமர புஜங்க தேவன் என்ற அரசன் பற்றிய பதிவுகள் உள்ளன. இந்த அரசர் அனேகமாக சந்திர-ஆதித்ய குலத்தின் கொங்கு-சேர அல்லது பாண்டிய இளவரசராக (பாண்டிய மற்றும் கொங்கு சேர இளவரசியின் மகன்) இருக்கலாம். வீர கேரளன் முன்பு ஒரு சேர பெருமாள் மன்னராக ( க. அ. நீலகண்ட சாத்திரி]] மற்றும் இளங்குளம் குஞ்சான் பிள்ளை ஆகியோரால்) கருதப்பட்டான்.
# கொங்கு சேர வம்சம்

## கொங்கு சேர பரம்பரை

அநேகமாக சோழர்களின் ஆட்சியாளர்களான, கொங்கு சேரர்களின் பல கல் மற்றும் செப்புக் கல்வெட்டுகள், கி.பி 9 முதல் 11 ஆம் நூற்றாண்டு வரை பழங்காலவியல் சான்றுகள் மூலம் , வெள்ளலூர், நாமக்கல், பழனி, பேரூர், தருமபுரம், ஈரோடு மற்றும் திருக்கண்ணபுரம் போன்ற இடங்களில் காணப்படுகின்றன. அவர்கள் பொதுவாக சந்திர-ஆதித்ய குல உறுப்பினர்களாக கல்வெட்டுகளில் விவரிக்கப்படுகிறார்கள்.  
பிரித்தானிய அருங்காட்சியகத்தில் உள்ள நாகரி எழுத்தில் காணப்படும் வெள்ளி நாணயம் "ஸ்ரீ விர கேரளஸ்யா" (கி.பி. 11-12 ஆம் நூற்றாண்டு) என்று கூறுகிறது. இது பொதுவாக கொங்கு சேரர்களின் சான்றாகும். "ஆனை அச்சு" (யானை அச்சு") என்று அழைக்கப்படும் மற்றொரு நாணயம், வில் மற்றும் அம்பு சின்னமும், கொங்கு சேர தயாரிப்பாகும் . யானை அச்சு நாணயம் மேற்கு தமிழ்நாட்டிலும், கி.பி. 12-13 ஆம் நூற்றாண்டுகளில் கேரளாவிலும் இருந்தது.
# கோலா குபு பாரு

**கோலா குபு பாரு** (மலாய்: *Kuala Kubu Bharu*; ஆங்கிலம்: *Kuala Kubu Bharu*; சீனம்: *新古毛*) என்பது மலேசியா, சிலாங்கூர், உலு சிலாங்கூர் மாவட்டத்தின் தலைநகரம் ஆகும். கோலாலம்பூர் மாநகருக்கு வடக்கே 60 கி.மீ. தொலைவில் அமைந்துள்ளது.  
இந்த நகருக்கு கே.கே.பி. **(KKB)** எனும் அடைமொழி சுருக்கப் பெயரும் உள்ளது. சிலாங்கூரில் தூங்கும் நகரம் என்று சொல்லப்படுவதும் உண்டு.  
1925-ஆம் ஆண்டில் மலாயா பிரித்தானியா கூட்டாட்சி அரசாங்கத்தால் *(British Federated Malay States)* திட்டமிட்டு உருவாக்கப்பட்ட முதல் மலேசிய நகரம் எனும் பெருமை இந்த நகரத்தைச் சார்கிறது. நகரத் திட்டமிடல் வல்லுநர் சார்லஸ் குரோம்ப்டன் ரீட் *(Charles Crompton Reade)* என்பவரால் திட்டமிடப்பட்டு இந்தக் கோலா குபு பாரு நகரம் உருவாக்கப்பட்டது.
# கோலா குபு பாரு

## பொது

கோலா குபு பாரு நகரத்தில் இரண்டாம் உலகப் போருக்கு முந்தைய கட்டிடங்கள் நிறைய உள்ளன. பெரும்பாலும் உள்ளூர் மக்களால் கட்டப்பட்ட கட்டிடங்கள். மேலும் அவை அந்தக் காலக் கட்டத்தின் கலாசாரம் மற்றும் கட்டிடக்கலை வடிவ அமைப்புகளைக் காட்சிப் படுத்துகின்றன.  
1926-இல் இரண்டாவது முறையாக உடைந்த போது முழு நகரத்தையும் வெள்ளம் அடித்துச் சென்றது. குவான் யின் கு சி சீனர் கோயில் *(Guan Yin Gu Si Temple)* மற்றும் அல் இடாயா பள்ளிவாசல் *(Al-Hidayah Mosque)* மட்டுமே வெள்ளத்தில் இருந்து தப்பித்தன.
# கோலா குபு பாரு

## பொது

### இரண்டாவது முறை வெள்ளம்

வெள்ளத்தைத் தொடர்ந்து, நகரத்தை உயரமான இடத்திற்கு மாற்றி மீண்டும் கட்டத் தொடங்கினார்கள். முதலில் இந்த நகரம் **கோலா குபு** *(Kuala Kubu)* என்று அழைக்கப்பட்டது. வெள்ளம் ஏற்பட்ட பிறகு, இந்த நகரத்திற்குக் கோலா குபு பாரு *(Kuala Kubu Bharu)* அல்லது புதிய கோலா குபு *(New Kuala Kubu)* என மறுபெயரிடப் பட்டது.
# நாகாலாந்து மாநில நூலகம்

**நாகாலாந்து மாநில நூலகம்** (*Nagaland State Library*) இந்தியாவின் நாகலாந்து மாநிலத்திலுள்ள கோகிமாவில் அமைந்துள்ள ஒரு பெருநகர நூலகமாகும். இயோத்சோமாவுக்குச் செல்லும் சாலையில் இருக்கும் காவல்துறை இருப்பு மலையில் இந்நூலகம் அமைந்துள்ளது.
# நாகாலாந்து மாநில நூலகம்

## வரலாறு

நாகாலாந்து மாநில நூலகம் 1981 ஆம் ஆண்டு நாகாலாந்து அரசின் கலை மற்றும் கலாச்சாரத் துறையின் கீழ் நிறுவப்பட்டது.  
தற்பொழுது நூலகத்தில் 58,000 எண்ணிக்கைக்கும் மேற்பட்ட புத்தகங்கள் உள்ளன. 2019 ஆம் ஆண்டு நிலவரப்படி, நூலகத்தில் மொத்தம் 3796 பதிவுசெய்யப்பட்ட உறுப்பினர்கள் இருந்தனர்.
# கோகிமா தலைநகர் பண்பாட்டு மையம்

**கோகிமா தலைநகர் பண்பாட்டு மையம்** (*Kohima Capital Cultural Center*) இந்தியாவின் நாகாலாந்து மாநிலத்தின் தலைநகரமான]] கோகிமாவில் அமைந்துள்ளது. காவல்துறை இருப்பு மலையில் ஒரு பண்பாட்டு மையமாக இது அமைந்துள்ளது. ஒரு பல்நோக்கு மண்டபத்தைக் கொண்ட இம்மையம் குடிமக்களுக்கு பல்வேறு வசதிகளை வழங்குகிறது. நாகாலாந்தில் மிகப்பெரிய 1800 பேர் அமரக்கூடிய பிரதான மண்டபம் இங்குள்ளது.  
இந்த மையத்தில் கண்காட்சி அரங்குகள், 150 இருக்கைகள் கொண்ட மாநாட்டு அரங்கம், சரக்கறையுடன் கூடிய உணவகம், 40 கார்களுக்கான பிரத்யேக அடித்தள நிறுத்துமிட வசதியுடன் மேலும் பல வசதிகள் உள்ளன.